CELEX: 32016R0583
Language: sk
Date: 2016-04-15 00:00:00
Title: Nariadenie Komisie (EÚ) 2016/583 z 15. apríla 2016, ktorým sa mení nariadenie (EÚ) č. 1332/2011, ktorým sa ustanovujú spoločné požiadavky na využívanie vzdušného priestoru a prevádzkové postupy na vyhýbanie sa zrážkam vo vzduchu (Text s významom pre EHP)

16.4.2016   
            
            
               SK
            
            
               Úradný vestník Európskej únie
            
            
               L 101/7
            
         NARIADENIE KOMISIE (EÚ) 2016/583
   z 15. apríla 2016,
   ktorým sa mení nariadenie (EÚ) č. 1332/2011, ktorým sa ustanovujú spoločné požiadavky na využívanie vzdušného priestoru a prevádzkové postupy na vyhýbanie sa zrážkam vo vzduchu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES (1), a najmä na jeho článok 8 ods. 5 a článok 9 ods. 4,
   keďže:
   
               (1)
            
            
               Podľa nariadenia Komisie (EÚ) č. 1332/2011 (2) musia turbínové letúny s maximálnou osvedčenou vzletovou hmotnosťou nad 5 700 kg alebo letúny oprávnené na prepravu viac ako 19 cestujúcich disponovať softvérom protizrážkovej logiky verzie 7.1 (ACAS II), ktorý zabráni zrážke vo vzduchu. Táto požiadavka sa vzťahuje aj na prevádzkovateľov niektorých lietadiel zaregistrovaných v tretej krajine.
            
         
               (2)
            
            
               Nariadením (EÚ) č. 1332/2011 sa takisto vyžaduje, aby mali leteckí prevádzkovatelia z Únie podliehajúci nariadeniu Rady (EHS) č. 3922/91 (3) vo svojich lietadlách nainštalovaný nový softvér ACAS II verzie 7.1. Toto ustanovenie je však zastarané, pretože nariadenie (EHS) č. 3922/91 sa na týchto prevádzkovateľov viac nevzťahuje, keďže jeho príloha III bola zrušená. Na týchto prevádzkovateľov sa teraz vzťahuje nariadenie Komisie (EÚ) č. 965/2012 (4), v ktorom sú predpísané pravidlá týkajúce sa tejto skutočnosti. Toto zastarané ustanovenie nariadenia (EÚ) č. 1332/2011 by sa preto malo zrušiť.
            
         
               (3)
            
            
               Nariadenie (EÚ) č. 1332/2011 obsahuje pravidlá týkajúce sa prevádzkových postupov uplatniteľných v situáciách, v ktorých systém ACAS II upozorní letovú posádku a odporučí jej vykonať manéver, ktorý zaručí, že sa lietadlo vyhne všetkým hrozbám alebo, že si zachová existujúci odstup (signalizácia rady na vyhnutie). Tieto pravidlá sú mimoriadne dôležité tak pre bezpečnosť pilotov, ako aj riadiacich pracovníkov letovej prevádzky, zvlášť pokiaľ ide o ich vzájomnú komunikáciu, a preto je lepšie, keď sa budú riadiť vykonávacím nariadením Komisie (EÚ) č. 923/2012 (5). Z tohto dôvodu by sa prevádzkové pravidlá stanovené v nariadení (EÚ) č. 1332/2011 mali zrušiť.
            
         
               (4)
            
            
               Nariadenie (EÚ) č. 1332/2011 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení vychádzajú zo stanoviska Európskej agentúry pre bezpečnosť letectva (6) vydaného v súlade s článkom 17 ods. 2 písm. b) a článkom 19 ods. 1 nariadenia (ES) č. 216/2008.
            
         
               (6)
            
            
               Opatrenia stanovené v tomto nariadení sú v súlade so stanoviskom výboru zriadeného podľa článku 65 nariadenia (ES) č. 216/2008,
            
         PRIJALA TOTO NARIADENIE:
   Článok 1
   Nariadenie (EÚ) č. 1332/2011 sa mení takto:
   
               1.
            
            
               Článok 4 sa vypúšťa.
            
         
               2.
            
            
               V článku 5 sa odseky 2 a 3 sa nahrádzajú takto:
               „2.   Článok 3 sa uplatňuje od 1. marca 2012.
               3.   Odchylne od odseku 2 sa v prípade lietadiel s osvedčením letovej spôsobilosti vydaným pred 1. marcom 2012 článok 3 uplatňuje od 1. decembra 2015.“
            
         
               3.
            
            
               Príloha sa nahrádza prílohou k tomuto nariadeniu.
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 25. augusta 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. apríla 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 79, 19.3.2008, s. 1.
   
      (2)  Nariadenie Komisie (EÚ) č. 1332/2011 zo 16. decembra 2011, ktorým sa ustanovujú spoločné požiadavky na využívanie vzdušného priestoru a prevádzkové postupy na vyhýbanie sa zrážkam vo vzduchu (Ú. v. EÚ L 336, 20.12.2011, s. 20).
   
      (3)  Nariadenie Rady (EHS) č. 3922/91 zo 16. decembra 1991 o harmonizácii technických požiadaviek a správnych postupov v oblasti civilného letectva (Ú. v. ES L 373, 31.12.1991, s. 4).
   
      (4)  Nariadenie Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008 (Ú. v. EÚ L 296, 25.10.2012, s. 1).
   
      (5)  Vykonávacie nariadenie Komisie (EÚ) č. 923/2012 z 26. septembra 2012, ktorým sa stanovujú spoločné pravidlá lietania a prevádzkové ustanovenia týkajúce sa služieb a postupov v letovej prevádzke a ktorým sa mení a dopĺňa vykonávacie nariadenie (EÚ) č. 1035/2011 a nariadenia (ES) č. 1265/2007, (ES) č. 1794/2006, (ES) č. 730/2006, (ES) č. 1033/2006 a (EÚ) č. 255/2010 (Ú. v. EÚ L 281, 13.10.2012, s. 1).
   
      (6)  Stanovisko Európskej agentúry pre bezpečnosť letectva č. 4/2014 zo 16. decembra 2014 k zmene vykonávacieho nariadenia Komisie (EÚ) č. 923/2012, ktorým sa stanovujú spoločné pravidlá lietania a prevádzkové ustanovenia týkajúce sa služieb a postupov v letovej prevádzke (SERA, časť C).
   
      PRÍLOHA
      
         
            „PRÍLOHA
            
               Palubný protizrážkový systém (ACAS) II
            
            (časť-ACAS)
            
               AUR.ACAS.1005 Požiadavky na výkon
            
            
                     
                        1.
                     
                     
                        Systémom ACAS II s protizrážkovou logikou vo verzii 7.1 musia byť vybavené tieto turbínové letúny:
                        
                                    a)
                                 
                                 
                                    letúny s maximálnou osvedčenou vzletovou hmotnosťou nad 5 700 kg;
                                 
                              
                                    b)
                                 
                                 
                                    letúny oprávnené na prepravu viac než 19 cestujúcich.
                                 
                              
                  
                     
                        2.
                     
                     
                        Lietadlá, ktoré nie sú uvedené v bode 1 a sú dobrovoľne vybavené systémom ACAS II, musia disponovať protizrážkovou logikou verzie 7.1.
                     
                  
                     
                        3.
                     
                     
                        Bod 1 sa nevzťahuje na bezpilotné lietadlové systémy.
                     
                  
               AUR.ACAS.1010 Výcvik v súvislosti so systémom ACAS II
            
            Prevádzkovatelia ustanovia prevádzkové postupy a výcvikové programy týkajúce sa systému ACAS II tak, aby letová posádka bola primerane vyškolená v oblasti vyhýbania sa zrážkam a naučila sa používať vybavenie systému ACAS II.“